cyanic-selkie/wikianc huggingface dataset:
Διαμεσολάβηση
Διαμεσολάβηση και οικογενειακές διαφορές
Στην περίπτωση του οικογενειακού δικαίου, μπορεί η λύση του γάμου να επέρχεται μόνο με δικαστική απόφαση, όμως  αποτελεσματικότατα μπορούν  να αποτελέσουν αντικείμενο της διαμεσολάβησης όλες εκείνες  οι σχέσεις που απορρέουν από την διακοπή της έγγαμης συμβίωσης ,όπως η μετοίκηση του ενός των συζύγων, η επικοινωνία με  τα ανήλικα τέκνα, ο καθορισμός του ύψους της διατροφής τους, η κατανομή των κινητών πραγμάτων μεταξύ των συζύγων, υφισταμένης  ακόμη σχετικής διχογνωμίας ως προς το εάν τα μέρη έχουν εξουσία διαθέσεως ως  προς την επιμέλεια των ανηλίκων τέκνων τους και επομένως εάν αυτή μπορεί να αποτελέσει αντικείμενο διαμεσολάβησης.
Οι αρχές της διαμεσολάβησης
Η διαμεσολάβηση ως διαδικασία επίλυσης διαφορών είναι  :
Ο διαμεσολαβητής είναι πρόσωπο ουδέτερο και αμερόληπτο, διαχειρίζεται τα μέρη ισότιμα, δίνει τις ίδιες ευκαιρίες και τον ίδιο χρόνο επικοινωνίας και στις δύο πλευρές, καλλιεργώντας την εμπιστοσύνη και επιβεβαιώνοντας καθ’ όλη την διάρκεια της διαδικασίας την ακεραιότητα και την αμεροληψία του.
Τα οφέλη της διαμεσολάβησης
Είναι διαδικασία οικονομική και μη δαπανηρή αφού τα μέρη  έχουν την δυνατότητα να επιλύσουν την διαφορά τους χωρίς να καταβάλλουν δικαστικό ένσημο, παράβολα ενδίκων μέσων κλπ, δικαστικά έξοδα  και να επιβαρύνουν την απαίτηση με επιπλέον τοκοφορία. Αρκεί η κάθε πλευρά  να  καταβάλλει  την αμοιβή του πληρεξουσίου της  δικηγόρου για την παράσταση στην διαμεσολάβηση  και  να  μοιραστούν  το κόστος της αμοιβής του Διαμεσολαβητή και των παραβόλων.
Πως καθορίζεται η αμοιβή του Διαμεσολαβητή ; Το ύψος της ωριαίας αμοιβής του Διαμεσολαβητή καθορίζεται από τον νόμο(άρθρο 12 ν.3898/2010 ΦΕΚ Α΄211/2010), ΥΑ1460/ΦΕΚΒ΄13.02.2012, ΥΑ85485/ΦΕΚΒ΄2693/4.10.2012
Είναι διαδικασία εμπιστευτική,αφού εξασφαλίζει την επίλυση της διαφοράς χωρίς την  έκθεση της υπόθεσης στα μάτια των τρίτων ,με  αποφυγή της αρνητικής δημοσιότητας που συνεπάγεται η έκθεση των διαδίκων στις αίθουσες  συνεδριάσεων των δικαστηρίων και την διαφύλαξη της αξιοπρέπειας των μερών
Είναι διαδικασία ιδανική για τη  διατήρηση και εξέλιξη των σχέσεων διαρκείας όπως οι οικογενειακές σχέσεις ,οι ενδοεταιρικές σχέσεις, οι σχέσεις εργοδότη και εργαζόμενου,σχέσεις συγκατοίκησης,γειτονίας κλπ.
Είναι διαδικασία που βελτιώνει την ποιότητα των ανθρωπίνων σχέσεων,διαφυλάσσει την ψυχολογία των εμπλεκομένων μερών και κατά συνέπεια την κοινωνική ειρήνη και την κοινωνική συνοχή προάγοντας τον εν γένει κοινωνικό πολιτισμό.
Ο Ρόλος του Διαμεσολαβητή
Κατηγορία:Δικονομικό Δίκαιο Κατηγορία:Επίλυση διαφορών
Ναός του Απόλλωνα (Κόρινθος)
Ο ναός του Απόλλωνα, είναι αρχαϊκός ναός στην Αρχαία Κόρινθο χτισμένος με μονολιθικούς δωρικούς κίονες. Ο ναός είχε αρχικά 6 κίονες στις στενές και 15 στις μακριές πλευρές, από τους οποίους σήμερα σώζονται μόνο 7 όρθιοι σε περίοπτη θέση πάνω από τα ερείπια της αρχαίας αγοράς. Ο ναός χτίστηκε το 530 π.Χ. περίπου. Το μεγάλο μήκος του ναού συγκριτικά προς το πλάτος του, οι μεγάλοι μονολιθικοί κίονες και τα κιονόκρανα με τον κοντό και πλατύ εχίνο παραπέμπουν στην αρχαϊκή περίοδο. Για να στηριχθεί η οροφή υπήρχαν και εσωτερικοί κίονες κατά μήκος του αρκετά μεγάλου σε μέγεθος σηκού, που ήταν χωρισμένος σε δύο δωμάτια και επίσης σε πρόναο και οπισθόδομο που είχαν στην πρόσοψή τους ανά δύο κίονες ανάμεσα σε παραστάδες. Ο ναός αποτελεί σήμα κατατεθέν της Κορίνθου.
Πηγές
http://odysseus.culture.gr/h/2/gh251.jsp?obj_id=19874
Κατηγορία:Αρχαιολογικοί τόποι στην Ελλάδα Κατηγορία:Αρχαία Κόρινθος Κατηγορία:Ναοί του Απόλλωνα Κατηγορία:Αρχαίοι ελληνικοί ναοί
Κυβέρνηση Δημητρίου Βούλγαρη 1871
Η Κυβέρνηση Δημητρίου Βούλγαρη 1871 (ή Υπουργείον Βούλγαρη) - (Δεκέμβριος 1871 - Ιούλιος 1872) σχηματίστηκε μετά την παραίτηση της κυβέρνησης Ζαΐμη των προηγούμενων μηνών.
Μετά την παραίτηση του «Υπουργείου Ζαΐμη», ο βασιλιάς κάλεσε τους αρχηγούς των 3 μεγαλύτερων παρατάξεων και τους ζήτησε να συνεργαστούν σε μια απο κοινού κυβέρνηση. Ο Δεληγεώργης αρνήθηκε και αποσύρθηκε και έτσι σχημάτισε κυβέρνηση ο Δημήτριος Βούλγαρης με την υποστήριξη του Αλέξανδρου Κουμουνδούρου, ( στην παράταξη του οποίου παραχωρήθηκαν δύο υπουργεία, το «Οικονομικών» και το «Ναυτικών»). Ταυτόχρονα αποφασίστηκε η διεξαγωγή νέων εκλογών και στις 27 Δεκεμβρίου, ο βασιλιάς Γεώργιος με διάταγμά του διέλυσε την Βουλή και προκήρυξε εκλογές που θα άρχιζαν στις 26 Φεβρουαρίου 1872 και θα τελείωναν στις 29.
Μετά τις εκλογές η κυβέρνηση Βούλγαρη κατέλαβε τις 90 από τις 190 βουλευτικές έδρες και ο υποψήφιος πρόεδρος του κυβερνητικού κόμματος Σπυρίδων Σπυρομήλιος, εκλέχτηκε με συντριπτική πλειοψηφία (156 ψήφοι υπέρ, σε σύνολο 159).
Η επέμβαση των Ανακτόρων στο ζήτημα του Λαυρίου, οδήγησε τον Βούλγαρη σε αντιπαράθεση με τον βασιλιά και τον ώθησε να υποβάλλει την παραίτησή του αν και εξακολουθούσε να απολαμβάνει της εμπιστοσύνης της Βουλής. Ο ίδιος ο Βούλγαρης αναφέρει χαρακτηριστικά κατά την ομιλία του στο Κοινοβούλιο : ''«...πάντες γιγνώσκετε, ότι το υπουργείον είχε την τιμήν ν'απολαμβάνη πλήρη την εμπιστοσύνην και την συνδρομήν του κοινοβουλίου. Η παραίτησίς του προήλθεν εξ άλλης αιτίας. Το Υπουργείον μεταξύ των έργων του είχε και το ζήτημα του Λαυρίου. Εις αυτό η Κυβέρνησις ησχολείτο, προσπαθούσα να λύση και απαλλάξη τον τόπον της υποθέσεωςσπουδαίας και σκανδαλώδους, ειργάζετο επί του ζητήματος τούτου και ητοιμάζετο να φέρη εις την Βουλήν μίαν πρότασιν, όπως απαλλαχθή ο τόπος των απαιτήσεων του κυρίου Σερπιέρη...Καταγινομένου του Υπουργείου εις τούτο και εις άλλα ακόμη έργα εξωτερικής σπουδαιότητος, η Α.Μ. ο βασιλεύς εφρόνει, ότι έπρεπε το Υπουργείον να επισπεύση την εισαγωγήν του ζητήματος τούτου...Επιμένοντος δε του βασιλέως εις την άμεσον διεξαγωγήν του ζητήματος... επήλθε διαφωνία του Υπουργείου προς Αυτόν, διότι δεν ηδυνάμεθα να ενδώσωμεν και ενομίσαμεν, ότι έπρεπε να επιμείνωμεν, καθόσον η ευθύνη ημάς και μόνον εβάρυνεν...»''
Αναφορές
1871 12 Κατηγορία:1872
Τζαμί Φαΐκ Πασά
Το Τζαμί Φαΐκ Πασά, γνωστό και ως Ιμαρέτ, είναι μνημείο Οθωμανικής περιόδου στην περιοχή Μαράτι, πολύ κοντά στην πόλη της Άρτας.
Δομή και τοποθεσία
Το τζαμί, όπως και τα περισσότερα τζαμιά του ελλαδικού και βαλκανικού χώρου ανήκει στον τύπο Α. Αποτελείται από μία απλή μονόχωρη αίθουσα προσευχής με τρούλο, τετράγωνης κάτοψης και πλευράς, διαστάσεων 11,50 μ. Στην είσοδο του τζαμιού βρίσκεται ένα κιονοστήρικτο προστώο (ρεβάκ). Στη βόρεια πλευρά του τζαμιού, πάνω σε τετράγωνη βάση, υψώνεται κυλινδρικός μιναρές.
Βρίσκεται στη θέση Μαράτι, κοντά στο χωριό Γραμμενίτσα και σε ελάχιστη απόσταση από τους οικισμούς Μαραθοβούνι και Ελεούσα, δίπλα στις όχθες του ποταμού Αράχθου και απέχει περίπου 3 χλμ. από το ιστορικό γεφύρι της Άρτας. Παλαιότερα, η περιοχή γύρω από το τζαμί ονομαζόταν Τοπ - Αλτί. Η συγκεκριμένη λέξη περιέγραφε όλη την περιοχή που βρισκόταν εντός της ακτίνας βολής των όπλων που είχαν τοποθετηθεί στο κάστρο της Άρτας.
Ιστορία
Το τζαμί του Φαΐκ Πασά μαζί με το Φεϋζούλ τζαμί είναι ένα από τα δύο σωζόμενα τζαμιά της Άρτας. Κτίστηκε στο δεύτερο μισό του 15ου αιώνα από τον Φαΐκ Πασά, πρώτο Οθωμανό κατακτητή της Άρτας. Το τζαμί κατασκευάστηκε με υλικά τα οποία μεταφέρθηκαν από τον παλαιό βυζαντινό ναό της Παρηγορήτισσας, από την αρχαία Νικόπολη αλλά και από διάφορα αρχαία κτίσματα της Αμβρακίας. Ορισμένα από τα αρχιτεκτονικά μέλη του προστώου (ρεβάκ) προέρχονται από το βυζαντινό ναό της Παναγιάς της Παντάνασσας, ο οποίος ιδρύθηκε στα μέσα του 13ου αιώνα από τον Μιχαήλ Β΄ Κομνηνό Δούκα. Σύμφωνα με αρχαιολογικά ευρήματα, το τζαμί πιθανόν να είχε χτιστεί πάνω στα ερείπια βυζαντινού ναού αφιερωμένου στον Άγιο Ιωάννη τον Πρόδρομο.
Σύμφωνα με προφορικές πληροφορίες που συνέλεξε ο Σεραφείμ Ξενόπουλος, μητροπολίτης Άρτας από κάποιον Οθωμανό κάτοικο της Άρτας, ο Φαΐκ Πασάς είχε ορίσει ιμάμη στο τζαμί αλλά μετά το θανατό του, μη βρίσκοντας κάποιον άξιο αντικαταστάτη, ο πασάς αποφάσισε να αποσυρθεί από το στρατιωτικό και πολιτικό του αξίωμα και να γίνει ο ίδιος ιμάμης στο τζαμί. Ο Φαΐκ Πασάς παρέμεινε ιμάμης για περίπου 40 χρόνια, σύμφωνα με τον Σ.Ξενόπουλο, δηλαδή μέχρι το θανατό του, το 1499 μ.Χ (905 έτος Εγίρας, ημερομηνία που αναγράφεται σε επιτύμβια πλάκα που βρέθηκε στην περιοχή). Με βάση αυτές τις πληροφορίες, ο μητροπολίτης Άρτας τοποθέτησε την κατασκευή του τζαμιού στο έτος 1455 μ.Χ (860 έτος Εγίρας), δηλαδή την εποχή που σουλτάνος της Οθωμανικής Αυτοκρατορίας ήταν ο Μωάμεθ Β΄ ο Πορθητής. Επίσης ο μητροπολίτης Άρτας μας πληροφορεί ότι ο σουλτάνος όταν έμαθε για το μεγαλοπρεπές τζαμί που κατασκεύασε ο Φαΐκ Πασάς, έδωσε εντολή να κατασκευαστεί ένα άλλο τζαμί εντός του κάστρου της Άρτας και να αφιερωθεί στον ίδιο. Σύμφωνα όμως με άλλους μελετητές, η κατασκευή του τζαμιού έγινε αργότερα, γύρω στα 1492 - 1493 μ.Χ, δηλαδή την εποχή που σουλτάνος ήταν ο Βαγιαζίτ Β΄. μικρογραφία|Ιμαρέτ Ο Φαΐκ Πασάς, θέλοντας να μείνει για πάντα αθάνατο το όνομά του στην περιοχή, αποφάσισε να κατασκευάσει ιμαρέτ (πτωχοκομείο) στο οποίο έβρισκε στέγη και τροφή μεγάλος αριθμός φτωχών κατοίκων. Εκτός από το πτωχοκομείο, το κτιριακό συγκρότημα γύρω από το τζαμί, περιελάμβανε ένα μεντρεσέ, ένα χάνι και ένα χαμάμ. Η περιοχή γύρω από το τζαμί χρησιμοποιήθηκε ως νεκροταφείο για μεγάλο χρονικό διάστημα όπως μαρτυρούν οι αρχαιολογικές ανασκαφές. Εξαιτίας του ιμαρέτ, η περιοχή πήρε το όνομα «Μαράτι».
Το τζαμί είχε στην κατοχή του, γεωργικές εκτάσεις στα χωριά Βίγλα και Μαρατιοί (τμήμα του σημερινού Πολυδρόσου Άρτας) και λάμβανε τα έσοδα από την εκμετάλλευσή τους. Πριν την κατάληψη της Άρτας από τους Οθωμανούς, οι συγκεκριμένες εκτάσεις ήταν ιδιοκτησία της μονής της Παναγίας της Ροδιάς. Ο αριθμός των εκτάσεων ήταν σημαντικός και ο Φαΐκ Πασάς, για να χρηματοδοτήσει το τζαμί, απέσπασε το μεγαλύτερο μέρος.
Το τζαμί υπήρξε θέατρο μαχών κατά τη διάρκεια της Πολιορκίας της Άρτας. Σύμφωνα με τον Ιωάννη Μακρυγιάννη, στις 14 Νοεμβρίου 1821 ο Μάρκος Μπότσαρης με 300 άντρες οχυρώθηκε στο τζαμί. Μαζί του στο Μαράτι συντάχθηκαν αρκετοί οπλαρχηγοί και αναμεσά τους ο Γεώργιος Καραϊσκάκης. Στις 15 Νοεμβρίου οι Τούρκοι ξεκίνησαν αδιάκοπο κανονιοβολισμό κατά του Μαρατιού και προκάλεσαν σημαντικές απώλειες στην ελληνική πλευρά και έτρεψαν σε φυγή αρκετούς στρατιώτες. Ο Μάρκος Μπότσαρης και ο Γεώργιος Καραϊσκάκης κλείστηκαν στο τζαμί και απέκρουσαν τις επιθέσεις των Τούρκων μέχρι τη στιγμή που εμφανίστηκε στα υψώματα του Μαρατιού, ο Νότης Μπότσαρης με 300 άντρες και όλοι μαζί απώθησαν τους Τούρκους προς την Άρτα. Ο Παναγιώτης Αραβαντινός επιβεβαιώνει τις μάχες που έλαβαν χώρα στο Μαράτι αλλά υποστηρίζει ότι πρωταγωνιστής υπήρξε ο Ανδρέας Ίσκος και μετά την επέμβαση του Μάρκου Μπότσαρη, οι Τούρκοι τράπηκαν σε φυγή.
Αναφορά στο τζαμί κάνει και ο Ουίλιαμ Μάρτιν Ληκ, ο οποίος παράλληλα μας πληροφορεί ότι στο Μαράτι υπήρχαν άφθονες φουντουκιές ενώ ο Φρανσουά Πουκεβίλ μας ενημερώνει για τον σημαντικό αριθμό από πορτοκαλιές, λεμονιές, ελαιόδεντρα αλλά και καλαμώνες που κάλυπταν την περιοχή. Ο Σεραφείμ Ξενόπουλος, μας δίνει επίσης την πληροφορία ότι το 1884 στην περιοχή γύρω από το τζαμί κατοικούσαν περίπου 10 χριστιανικές οικογένειες και έξι με εφτά Οθωμανοί, οι οποίοι προσεύχονταν στο τέμενος.
Κατά τη διάρκεια του ατυχή Ελληνοτουρκικού πολέμου του 1897, η περιοχή γύρω από το τζαμί υπήρξε και πάλι πεδίο μαχών ανάμεσα στις ελληνικές δυνάμεις υπό την διοίκηση του Συνταγματάρχη Θρασύβουλου Μάνου και των Τούρκων του Αχμέτ Χιφσί Πασά. Τον Μάΐο του 1897, υπογράφτηκε στην περιοχή του Ιμαρέτ, η πρώτη ανακωχή στο μέτωπο της Ηπείρου και επισημοποιήθηκε στις 3 Ιουνίου στην Άρτα. Μετά την απελευθέρωση της Άρτας, το τζαμί είχε μετατραπεί σε εκκλησία αφιερωμένη στον Άγιο Ιωάννη το Ρώσο. Το 1938 με βασιλικό διάταγμα το τζαμί ανακηρύχθηκε σε διατηρητέο ιστορικό χώρο.
Παραπομπές
Κατηγορία:Οθωμανικά τζαμιά στην Ελλάδα Κατηγορία:Άρτα
Ντεζάνα
Η Ντεζάνα (ιταλικά: Desana) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται περίπου 60χμ. βορειοανατολικά του Τορίνου και 8χμ. νοτιοδυτικά του Βερτσέλλι.
Συνορεύει με τους εξής δήμους: Ασιλιάνο Βερτσελλέζε, Βερτσέλλι, Κοσταντσάνα, Λινιάνα, Ρονσέκκο και Τριτσέρρο.
2218 Βότο
Ο Βότο (Wotho) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,20. Ανακαλύφθηκε το 1975 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ατόλλη Βότο στις Νήσους Μάρσαλ.
Φυσικά χαρακτηριστικά
Η μέση διάμετρος του Βότο εκτιμάται σε 29,49 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0673.
Εξωτερικοί σύνδεσμοι
Βοτο
Γούστερ (Μασαχουσέτη)
Το Γούστερ (αγγλικά: Worcester) είναι πόλη και έδρα στην κομητεία του Γούστερ στην πολιτεία της Μασαχουσέτης, ΗΠΑ. Έχει πάρει το όνομα της από την ομώνυμη πόλη της Αγγλίας και βάσει της απογραφής του 2010 ο πληθυσμός είναι 181.045 κάτοικοι, κάνοντάς την τη δεύτερη μεγαλύτερη πόλη στη Νέα Αγγλία μετά τη Βοστώνη. Η πόλη προσφέρει πολλά παραδείγματα βιομηχανικής αρχιτεκτονικής της βικτωριανής εποχής.
Εξωτερικοί σύνδεσμοι
Κατηγορία:Πόλεις της Μασαχουσέτης
Ολλανδικό πρωτάθλημα ποδοσφαίρου ανδρών 2007-08
Πρωταθλήτρια αναδείχθηκε η Αϊντχόφεν για 21η φορά στην ιστορία της, ενώ υποβιβάστηκαν στην Εέρστε Ντιβίζιε οι Εξέλσιορ και Φένλο. Την είσοδο στο Τσάμπιονς Λιγκ 2008-09 κέρδισαν οι Αϊντχόφεν και Τβέντε, στο Κύπελλο ΟΥΕΦΑ 2008-2009 οι Φέγενορντ, Άγιαξ, Χέρενφεν και Ν.Ε.Κ., ενώ για το Κύπελλο Ιντερτότο 2008 κέρδισε η Μπρέντα.
Ομάδες
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2006-07.
Αποτελέσματα
Πράσινο: Νίκη γηπεδούχου ομάδας Μπλε: Ισοπαλία <div style="margin-left:185px; padding-left:10px; width:200px; background-color:#FCC; font-size:11px; margin-bottom:10px;">Κόκκινο: Νίκη φιλοξενούμενης ομάδας
Τοπ σκόρερ
thumb|right|Ο [[Κλας-Γιαν Χούντελααρ, ο τοπ σκόρερ της σεζόν 2007-08.]]
Play Offs για μια θέση στο Τσάμπιονς Λιγκ
Η Τβέντε κέρδισε το εισιτήριο για το Τσάμπιονς Λιγκ.
Play Offs για μια θέση στο Κύπελλο ΟΥΕΦΑ
Η Ν.Ε.Κ. κέρδισε το εισιτήριο για το Κύπελλο ΟΥΕΦΑ.
Play Offs ανόδου/υποβιβασμού
Η Ντεν Χάαγκ και η Ντε Χράαφσχαπ προβιβάστηκαν στην Ερεντιβίζιε 2008-09.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2007-2008 Κατηγορία:Έρεντιβιζι
Γ.Σ. Αμαρουσίου (καλαθοσφαίριση γυναικών)
Ο Γυμναστικός Σύλλογος Αμαρουσίου είναι ελληνικό αθλητικό σωματείο που δραστηριοποιείται στην περιοχή του Αμαρουσίου, στην Αττική. Ιδρύθηκε επίσημα το 1896 μετά τη νίκη του Mαρουσιώτη Σπύρου Λούη στο μαραθώνιο δρόμο των πρώτων σύγχρονων Ολυμπιακών Αγώνων. Οι αθλητές του αγωνίζονται με χρώματα το κίτρινο και το μαύρο.
Το τμήμα καλαθοσφαίρισης γυναικών του συλλόγου έχει τη νομική μορφή ερασιτεχνικού σωματείου. Χρησιμοποιεί ως έδρα το Δημοτικό Κλειστό Γυμναστήριο Αμαρουσίου, χωρητικότητας 1.350 θεατών, στη συνοικία του Αγίου Θωμά.
Ιστορική αναδρομή
Κατά την αγωνιστική περίοδο 2006-07 η ομάδα του Αμαρουσίου δήλωσε συμμετοχή στο Πρωτάθλημα της Β' Κατηγορίας Γυναικών που διοργανώνει η Ε.Σ.Κ. Αττικής. Το μοναδικό Όμιλο της κατηγορίας συνέθεσαν 14 ομάδες. Έχοντας συλλέξει 15 νίκες και 9 ήττες, το Μαρούσι ολοκλήρωσε τις αγωνιστικές του υποχρεώσεις στην 5η θέση της κατάταξης. Το επόμενο φθινόπωρο επέστρεψε στα γήπεδα της ίδιας Κατηγορίας, ωστόσο η απόδοση του ήταν κατά πολύ χειρότερη. Με απολογισμό μόλις 5 νίκες και 26 αγώνες, κατετάγη στη 12η θέση του τελικού βαθμολογικού πίνακα του 2007-08 και κατά συνέπεια γνώρισε τον υποβιβασμό.
Την επόμενη χρονιά, 2008-09, το Πρωτάθλημα της Γ' Κατηγορίας Αττικής διοργανώθηκε με τη σύνθεση κοινού Ομίλου των 15 συλλόγων (ως εκ τούτου είχε και μακρύτερη της συνηθισμένης διάρκεια). Στο πλαίσιο αυτό, η νεανική ομάδα του Αμαρουσίου κατέλαβε την 6η θέση του τελικού βαθμολογικού πίνακα, παραμένοντας στο ίδιο επίπεδο. Η επόμενη περίοδος, 2009-10, ήταν περισσότερο επιτυχημένη για το Μαρούσι, που τερμάτισε στη 2η θέση του 2ου Ομίλου κατά το πέρας της Κανονικής Περιόδου. Έχοντας ήδη εξασφαλίσει την άνοδο, αντιμετώπισε κατόπιν σε αγώνα κατάταξης την ομάδα που τερμάτισε στην αντίστοιχη θέση του 1ου Ομίλου, την Άμιλλα Περιστερίου. Εκεί επικράτησε με σκορ 35-43 κλείνοντας τη χρονιά στην 3η θέση της Κατηγορίας.
Την αγωνιστική περίοδο 2010-11 το Μαρούσι συμμετείχε στην αγωνιστική δράση της Β' Κατηγορίας, κλείνοντας την κανονική περίοδο με 15 νίκες και 7 ήττες. Την ίδια συγκομιδή είχε και ο Προμηθέας Χαλανδρίου, ωστόσο, βάσει των μεταξύ τους αποτελεσμάτων το Μαρούσι κατετάγη υψηλότερα στην τελική βαθμολογία και συγκεκριμένα στην 4η θέση. Ακολούθησε διαδικασία Play-offs ανάμεσα στο Μαρούσι και τον Άρη Πετρούπολης. Η διαδικασία όριζε πως την άνοδο στην Α' Κατηγορία θα πετύχαινε η ομάδα που πρώτη θα έφτανε στις 3 νίκες μεταφέροντας τα αποτελέσματα της κανονικής περιόδου. Ο Άρης ήδη είχε πετύχει δύο νίκες και εν τέλει πέτυχε άμεσα την τρίτη που χρειαζόταν (43-33). Το καλοκαίρι αυτό ο προπονητής Κώστας Καραμπελιάς παρέδωσε τη σκυτάλη στην Έλενα Μοάτσου.
Στη διάρκεια της επόμενης περιόδου 2011-12 το Μαρούσι είχε απολογισμό 8 νίκες και 14 ήττες, χωρίς να καταφέρει να εισέλθει στη διαδικασία των Play-Offs. Στον τελικό βαθμολογικό πίνακα βρέθηκε στην 8η θέση, με ασφάλεια πάνω από τη ζώνη του υποβιβασμού. Ανάλογης δυναμικής ήταν η πορεία της ομάδας και τη χρονιά 2012-13 οπότε και ολοκλήρωσε τις αγωνιστικές της υποχρεώσεις στην 6η θέση της τελικής βαθμολογίας της Β' Κατηγορίας Ε.Σ.Κ.Α., μένοντας ξανά εκτός Play-offs. Πιο συγκεκριμένα συγκέντρωσε 10 νίκες και 12 ήττες απέναντι σε 11 αντιπάλους. Ισοβάθμισε με τον Παπάγου, που κατετάγη, όμως, χαμηλότερα λόγω των μεταξύ τους αποτελεσμάτων. Τον Ιούνιο του 2013 ανέλαβε καθήκοντα πρώτου προπονητή ο Ραλφ Μπρόμπεργκερ. Την αγωνιστική περίοδο 2013-14, πάντα στη Β' Κατηγορία, το Μαρούσι συνέλεξε 11 νίκες και 11 ήττες κλείνοντας τη χρονιά στην 7η θέση της κατάταξης. Η θέση αυτή άφησε τις «κιτρινόμαυρες» και πάλι εκτός Play-Offs, σήμαινε όμως και τη χωρίς προβλήματα παραμονή τους στην κατηγορία. Στην αρχή της περιόδου η διοίκηση του συλλόγου ανέθεσε την εποπτεία του γυναικείου τμήματος στους «οργανωμένους» οπαδούς του Γ.Σ. Αμαρουσίου.
Συνεχίζοντας στη Β' Κατηγορία την περίοδο 2014-15, το Μαρούσι διεκδίκησε την άνοδο απέναντι σε 11 ομάδες. Η Κανονική Περίοδος ολοκληρώθηκε με 12 νίκες σε 22 αγώνες, κάτι που οδήγησε την ομάδα στην 5η θέση της τελικής βαθμολογίας. Τον ίδιο απολογισμό είχε και ο Γ.Α.Ο. Κουκουβάουνων, ο οποίος λόγω των μεταξύ τους αποτελεσμάτων κατετάγη μία θέση χαμηλότερα. Ακολούθησε διαδικασία Play-offs στα οποία το Μαρούσι κλήθηκε να αντιμετωπίσει τα Καλύβια Θορικού σε σειρά αγώνων που θα κρινόταν στις τρεις νίκες. Επειδή μεταφέρονταν τα αποτελέσματα της κανονικής περιόδου, τα Καλύβια προηγούνταν ήδη 2-0 στα μεταξύ τους παιχνίδια. Εν τέλει πέτυχαν και τρίτη νίκη με σκορ 56-42, αφήνοντας το Μαρούσι να διαγωνιστεί πλέον σε αγώνα κατάταξης με τον Α.Ο. Παγκρατίου για την 4η και 5η θέση της τελικής κατάταξης. Στον αγώνα αυτό, που διεξήχθη στο Κλειστό του Μετς, οι «κιτρινόμαυρες» νίκησαν με σκορ 56-55.
Το καλοκαίρι του 2015 καθήκοντα πρώτης προπονήτριας ανέλαβε η Αντριάννα Τσουμάνη με συνεργάτιδα την Πηνελόπη Γιακουμάτου. Το Μαρούσι συνέχισε την πορεία του στη Β' Κατηγορία και την περίοδο 2015-16, διεκδικώντας την άνοδο απέναντι σε 11 αντιπάλους. Στην τελική βαθμολογία η ομάδα κατέλαβε την 6η θέση, μένοντας εκτός Play-Offs. Ο απολογισμός της χρονιάς ήταν 13 νίκες και 9 ήττες. Την ίδια χρονιά το Μαρούσι συμμετείχε και στο Κύπελλο Αττικής. Εντάχθηκε στη διαδικασία από την 1η Αγωνιστική της Α' Φάσης όπου και γνώρισε άμεσα την ήττα από τον Άγιο Θωμά Γουδί με σκορ 46-52.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2016-17, ο Γ.Σ. Αμαρουσίου έλαβε μέρος στο Πρωτάθλημα της Β' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Μετά την ολοκλήρωση της Κανονικής Περιόδου το σωματείο βρέθηκε στην 4η θέση της βαθμολογικής κατάταξης, έχοντας συγκεντρώσει 15 νίκες και 7 ήττες. Στη συνέχεια συμμετείχε στη διαδικασία των Play-Offs όπου διασταυρώθηκε με τον 3ο στην κατάταξη Γ.Σ. Ωρωπού. Αμφότερες οι ομάδες μετέφεραν από μία νίκη και χρειάζονταν δύο ακόμη για να προκριθούν. Στον πρώτο μεταξύ τους αγώνα ο Ωρωπός νίκησε στην έδρα του με σκορ 73-52. Στο Κλειστό του Αγίου Θωμά το Μαρούσι κατάφερε να ισοφαρίσει με σκορ 62-47, ωστόσο στο τρίτο και καθοριστικό παιχνίδι γνώρισε την ήττα με σκορ 47-39. Στην τελευταία του αγωνιστική υποχρέωση το Μαρούσι αντιμετώπισε εντός έδρας τον Εύνικο για την αποσαφήνιση των θέσεων 4 και 5 της τελικής κατάταξης. Στον αγώνα αυτό επικράτησε με σκορ 38-33.
Έδρα του συλλόγου είναι το Κλειστό Δημοτικό Γυμναστήριο Αμαρουσίου, γνωστό και ως Κλειστό του Αγίου Θωμά, χωρητικότητας 1.350 θεατών. Πρόεδρος του διοικητικού συμβουλίου είναι ο Κώστας Κουτσούκος, γενικός αρχηγός ο Γρηγόρης Σταυρίδης και έφορος του τμήματος ο Θεοφάνης Κατσάνος. Το καλοκαίρι του 2015 καθήκοντα πρώτης προπονήτριας ανέλαβε η Αντριάννα Τσουμάνη με συνεργάτιδα την Πηνελόπη Γιακουμάτου.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Μάχη Βορειοδυτικής Συρίας (Δεκέμβριος 2019-σήμερα)
Η Μάχη της Βορειοδυτικής Συρίας, η οποία έχει κωδική ονομασία «Αυγή του Ιντλίμπ 2», είναι μια στρατιωτική επιχείρηση των Ενόπλων Δυνάμεων της Συριακής Αραβικής Δημοκρατίας, της Ρωσίας, του Ιράν, της Χεζμπολάχ και άλλων συμμαχικών δυνάμεων εναντίον της Τουρκίας και της υποστηριζόμενης από την Τουρκία συριακής αντιπολίτευσης, καθώς και άλλων δυνάμεων ανταρτών και σαλαφιστών τζιχαντιστών (Ελεύθερος Συριακός Στρατός, Ταχρίρ αλ-Σαμ, Στρατιώτες του Καυκάσου, Επιχειρησιακός Χώρος Υποκίνησης των Πιστών, Ισλαμικό Κόμμα του Τουρκιστάν, Στρατός της Δόξας), στην ευρύτερη περιοχή του Ιντλίμπ, κατά τη διάρκεια του Συριακού Εμφυλίου Πολέμου. Η μάχη ξεκίνησε στις 19 Δεκεμβρίου 2019 με την προώθηση των συριακών ενόπλων δυνάμεων σε περιοχές των ανταρτών και την κατάληψη πολλών τουρκικών φυλακίων-παρατηρητηρίων. Εν τω μεταξύ, οι τουρκικές ένοπλες δυνάμεις ίδρυσαν αρκετές νέες θέσεις παρατηρητηρίων στην περιοχή.
Στις 27 Φεβρουαρίου 2020, η Τουρκία επισημοποίησε την στρατιωτική παρέμβασή της και ανακοίνωσε την έναρξη της επιχείρησης «Ασπίδα Άνοιξης», με στόχο την απομάκρυνση των συριακών κυβερνητικών δυνάμεων στις θέσεις που βρίσκονταν πριν την έναρξη της μάχης.
Στις 5 Μαρτίου 2020 πραγματοποιήθηκε συνάντηση υψηλού επιπέδου μεταξύ του Τούρκου προέδρου Ερντογάν και του Ρώσου προέδρου Πούτιν. Εκεί συμφώνησαν σε εκεχειρία με έναρξη στις 6 Μαρτίου. Αποφάσισαν τη δημιουργία μιας ζώνης ασφαλείας 6 χιλιομέτρων κατά μήκος του αυτοκινητόδρομου M4, στην οποία από τις 15 Μαρτίου θα ξεκινήσουν κοινές περιπολίες Τούρκοι και Ρώσοι.
Α΄ Εθνική ποδοσφαίρου ανδρών 2004-2005
Το ελληνικό ποδοσφαιρικό πρωτάθλημα της περιόδου 2004-05 ήταν το 46ο που διεξήχθη σε μορφή εθνικής κατηγορίας και το 26ο από καταβολής του επαγγελματικού ποδοσφαίρου. Το κατέκτησε ο Ολυμπιακός Πειραιώς για 33η φορά στην ιστορία του. Θέση στο Τσάμπιονς Λιγκ της επόμενης περιόδου εξασφάλισε ο Παναθηναϊκός που τερμάτισε δεύτερος, έναν βαθμό πίσω από τον πρωτοπόρο Ολυμπιακό. Στα αξιοσημείωτα του πρωταθλήματος ήταν ο υποβιβασμός του Άρη Θεσσαλονίκης για δεύτερη φορά στην ιστορία του, έχοντας μεσολαβήσει μικρό διάστημα από τον πρώτο του υποβιβασμό.
Πρωταθλητής
Ολυμπιακός
Βαθμολογία
Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί. Η 1η θέση οδήγησε στους ομίλους και η 2η θέση στον 3ο προκριματικό γύρο του Τσάμπιονς Λιγκ.
Από τον Άρη αφαιρέθηκαν τρεις βαθμοί λόγω επεισοδίων που προκάλεσαν οι οπαδοί του στον προτελευταίο αγώνα του πρωταθλήματος με αντίπαλο τον Ηρακλή. Ο Άρης εξασφάλισε τη συμμετοχή του στο κύπελλο ΟΥΕΦΑ της επόμενης περιόδου μέσω της διοργάνωσης του κυπέλλου Ελλάδος όπου έφτασε στον τελικό.
Στον Ολυμπιακό, όπως και στον Πανιώνιο, είχε επιβληθεί ποινή αφαίρεσης 3 βαθμών για επεισόδια μεταξύ των οπαδών τους, αλλά τελικά ύστερα από έφεση του Ολυμπιακού δεν ίσχυσε.
Έδρες ομάδων και προσέλευση θεατών
Για τις ανάγκες των αγώνων του πρωταθλήματος χρησιμοποιήθηκαν 16 διαφορετικές εγκαταστάσεις. Ο Ιωνικός Νίκαιας και η Χαλκηδόνα είχαν ως κοινή έδρα το Δημοτικό Γήπεδο Νεάπολης. Η ΑΕΚ αγωνίστηκε στους δύο πρώτους εντός έδρας αγώνες της στο γήπεδο της Ριζούπολης, καθώς στον χώρο που είχε δηλώσει ως έδρα, το Ολυμπιακό Στάδιο της Αθήνας, διεξάγονταν την ίδια περίοδο οι Παραολυμπιακοί Αγώνες. Σημαντικό γεγονός για την ποδοσφαιρική περίοδο 2004–05 ήταν η χρήση καινούργιων εγκαταστάσεων που είχαν κατασκευαστεί με αφορμή τη διεξαγωγή των Ολυμπιακών Αγώνων της Αθήνας, του νέου σταδίου Καραϊσκάκη και του νεότευκτου Παγκρητίου Σταδίου, στο Ηράκλειο. Πολλές επίσης αθλητικές εγκαταστάσεις, όπως το Καυτανζόγλειο Στάδιο, το Γήπεδο Χαριλάου και η Τούμπα υπέστησαν σημαντικές βελτιώσεις καθώς ήταν προγραμματισμένο να χρησιμοποιηθούν ως χώροι διεξαγωγής αγώνων ή προπονητήρια για την ίδια διοργάνωση. Η Skoda Ξάνθη μετακόμισε από το γήπεδο του Αθλητικού Ομίλου Ξάνθης στο ιδιόκτητο Skoda Ξάνθη Arena.
Πηγές
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2004-2005
Σαφράμπολη (Νέα Ιωνία)
Η Σαφράμπολη είναι συνοικία στο δήμο Νέας Ιωνίας. Πήρε το όνομά της από την ομώνυμη πόλη της Μικράς Ασίας απ' όπου ήρθαν κάτοικοι μετά τη Μικρασιατική Καταστροφή. Βρίσκεται στο κέντρο του δήμου και εκεί υπήρχε παλιά το αντλιοστάσιο από το οποίο υδρεύονταν όλα τα Βόρεια Προάστια της Αθήνας.
Θέση
Συνορεύει βόρεια με το κέντρο της Νέας Ιωνίας με όριο την Λεωφόρο Εθνικής Αντιστάσεως, νότια με τον Περισσό με όριο την Οδό Μεγάλου Αλεξάνδρου, ανατολικά με την Νεάπολη Νέας Ιωνίας με όριο την Οδό Χρήστου Μάντικα και δυτικά με την Ινέπολη με όριο την Οδό Σινώπης.
Χαρακτηριστικά
Τα πολεοδομικά χαρακτηριστικά της Σαφράμπολης έχουν έντονες ομοιότητες με αυτά της γειτονικής Νεάπολης Νέας Ιωνίας, η περιοχή έχει μεγάλη κίνηση ιδιαίτερα λόγω του Κωνσταντοπούλειου Νοσοκομείου. Το κέντρο της Σαφράμπολης στην πλατεία με την εκκλησία του Αγίου Στεφάνου βρίσκεται πολύ κοντά στο κέντρο της Νέας Ιωνίας, απέναντι από την εκκλησία βρίσκεται το Κωνσταντοπούλειο Νοσοκομείο. Το δεύτερο κεντρικό σημείο της συνοικίας είναι η πλατεία Τυανών λίγα μέτρα νοτιότερα μαζί με το 6ο και 3ο Δημοτικό Σχολείο Νέας Ιωνίας, η Οδός Άγγελου Σικελιανού συνδέει την Σαφράμπολη με την Νεάπολη και η Οδός Τραπεζούντος με την Ινέπολη, επί της Οδού Αγγέλου Σικελιανού υπάρχει η πλατεία Καππαδοκίας και παιδική χαρά.
Ιστορία
Οι πρόσφυγες στην συνοικία της Σαφράμπολης προέρχονται από την ομώνυμη μεγάλη πόλη της Παφλαγονίας της Μικράς Ασίας μια πολύ πλούσια πόλη με μεγάλη ιστορία, με οικονομικά κέρδη από το εμπόριο του κρόκου και του μπαχαρικού σοφράν από το οποίο πήρε το όνομα. To 1923 διασκορπίστηκαν σε διάφορα μέρη της βόρειας Ελλάδας, όσοι ήρθαν στην Αθήνα εγκαταστάθηκαν στην συγκεκριμένη συνοικία στο κέντρο της Νέας Ιωνίας, μια αρκετά φτωχή και λαϊκή συνοικία άσχετα αν οι κάτοικοι προέρχονταν από πλούσια πατρίδα, δημιούργησαν σταδιακά πολλές βιοτεχνίες, εμπορικά καταστήματα και ποδοσφαιρική ομάδα. Οι πρόσφυγες ανήγειραν το 1945 στο κέντρο της συνοικίας τους τον Ιερό Ναό Αγίου Στεφάνου στα πρότυπα του ναού του Αγίου Στεφάνου της ιδιαίτερης πατρίδας τους, της Θεοδωρουπόλεως (Σαφραμπόλεως) της Μ. Ασίας, από όπου και μετέφεραν τα ιερά κειμήλια του μικρασιατικού ναού και το λείψανο του αγίου. Ο ναός Αγίου Στεφάνου Σαφράμπολης ανήκει σήμερα στην Α' Αρχιερατική Περιφέρεια της Ιεράς Μητρόπολης Νέας Ιωνίας και Φιλαδέλφειας.
Κωνσταντοπούλειο νοσοκομείο
Το Κωνσταντοπούλειο Νοσοκομείο βρίσκεται στο κέντρο της συνοικίας της Σαφράμπολης απέναντι από την πλατεία και τον Ιερό Ναό του Αγίου Στεφάνου. Το πρώτο νοσοκομειακό κτήριο οικοδομήθηκε από τους πρόσφυγες το 1923. Με το πέρασμα του χρόνου όμως το μικρό νοσοκομείο δεν μπορούσε να καλύπτει τις διαρκώς αυξανόμενες υγειονομικές ανάγκες των κατοίκων της Νέας Ιωνίας. Έτσι μια σπουδαία γυναίκα, η Αλίκη Περρωτή - Κωνσταντοπούλου, δέχεται την πρόταση του γιατρού του νοσοκομείου Δημήτρη Ζαμπούρα να οικοδομήσει πολυόροφο νοσοκομειακό κτήριο, δωρεά στο κράτος, στη μνήμη του πατέρα της. Οι εργασίες οικοδόμησης του μεγάλου νοσοκομείου ξεκίνησαν το 1980 και ολοκληρώθηκαν το 1989 με την βοήθεια του κράτους σε μια έκταση 20 στρεμμάτων σε σημαντικό κομβικό σημείο. Εξυπηρετεί όλα τα βόρεια Προάστια. Σε αυτό βρίσκονται το Κέντρο Υγείας Καπανδριτίου, και τέσσερα περιφερειακά ιατρεία σε Κάλαμο, Ωρωπό, Αφίδνες και Αυλώνα. Στο Νοσοκομείο λειτουργούν Ενδοσκοπική Μονάδα, Αξονικός και Μαγνητικός Τομογράφος, Καρδιολογική Κλινική, Πανεπιστημιακή Ορθοπαιδική Κλινική και Ψυχιατρική Κλινική.
Εξωτερικοί σύνδεσμοι
Κατηγορία:Συνοικίες δήμου Νέας Ιωνίας
Φαινόμενο Λάιντενφροστ
Το φαινόμενο Λάιντενφροστ είναι ένα φυσικό φαινόμενο το οποίο παρατηρείται όταν ένα υγρό έρθει σε επαφή με ένα σώμα που είναι εξαιρετικά θερμότερο από το σημείο ζέσης του υγρού. Τότε παράγεται ένα στρώμα ατμού το οποίο αποτρέπει το υγρό από το να βράσει ακαριαία.
Εξωτερικοί σύνδεσμοι
Κατηγορία:Φυσικά φαινόμενα Κατηγορία:Θερμότητα
Δίκη του Κρασνοντάρ
Η Δίκη του Κρασνοντάρ (αγγλικά:Krasnodar Trial) ήταν δίκη για εγκλήματα πολέμου που διεξήχθη από τις 14 Ιουλίου έως τις 17 του 1943 από σοβιετικό στρατιωτικό δικαστήριο στο Κρασνοντάρ της Σοβιετικής Ένωσης Οι 11 άνδρες που δικάστηκαν κατηγορούνταν για συνεργασία με το γερμανικό στρατό, την αστυνομία και τις δυνάμεις των SS που ήταν υπεύθυνες για την εφαρμογή των Ναζιστικών πολιτικών κατά τη διάρκεια του γερμανικού-σοβιετικού πολέμου του 1941-45. Επίσης κατηγορούμενοι ήταν και 15 γερμανοί αξιωματικοί που δικάστηκαν ερήμην, συμπεριλαμβανομένου του διοικητή του 17ου Στρατού της Βέρμαχτ, Ρίτσαρντ Ρουόφ και του αξιωματικού της Γκεστάπο Κουρτ Κρίστμαν.
Ήταν η πρώτη δημόσια δίκη για εγκλήματα πολέμου του Β' Παγκοσμίου Πολέμου και η ακροαματική διαδικασία υψηλού επίπεδου χρησίμευσε ως πρότυπο για διάφορες άλλες δίκες.
Νομική βάση
Με διάταγμα της 2ας Νοεμβρίου 1942, δημιουργήθηκε η «Έκτακτη Κρατική Επιτροπή για την Ίδρυση και Διερεύνηση των Εγκλημάτων των Γερμανών Φασιστικών Εισβολέων». Στις 19 Απριλίου 1943 το διάταγμα του Προεδρείου του Ανωτάτου Σοβιέτ, ανέφερε ότι οποίος γερμανός, ιταλός, ρουμάνος, ούγγρος και φινλανδός που διεπράτε έγκλημα εναντίον αμάχων και κακομεταχείριση αιχμαλώτων στρατιώτων του Κόκκινου Στρατού, καθώς και οι κατασκόποι και προδότες μεταξύ των σοβιετικών πολιτών θα τιμωρούνταν με τη θανατική ποινή. Έτσι, ακόμη και πριν από τη Διακήρυξη της Μόσχας των Συμμάχων του φθινοπώρου 1943, η ποινική δίωξη εγκληματιών του πολέμου και των συνεργατών τους στη Σοβιετική Ένωση ρυθμίστηκε με νομικό διάταγμα σε όλη την Ένωση.
Ακροαματική διαδικασία
Το δικαστήριο άκουσε την υπόθεση εναντίον των 11 σοβιετικών πολιτών, οι οποίοι κατηγορήθηκαν ότι συμμετείχαν στη δολοφονία 7000 ατόμων μαζί με τις γερμανικές δυνάμεις. Η κύρια κατηγορία αφορούσε το αδίκημα προδοσίας σύμφωνα με την Ενότητα 58.1 του Ποινικού Κώδικα της Σοβιετικής Ένωσης. Μόνο τέσσερις κατηγορούμενοι κατηγορήθηκαν για συγκεκριμένα εγκλήματα, ενώ οι υπόλοιποι επτά λόγω της συμμετοχής τους στο Sonderkommando και ως εκ τούτου υπεύθυνους για την εικαζόμενη συμμετοχή σε γερμανικά εγκλήματα Η συνενοχή συνίστατο κυρίως στη συμμετοχή τους στις συλλήψεις αντιστασιακών, στη φύλαξη και μεταφορά σε χώρους εκτέλεσης και στη συμμετοχή σε επιχειρήσεις φορτηγών αερίου. Είναι πιθανό ότι οι ομολογίες των κατηγορούμενων εκβιάστηκαν μέσω εξαντλητικών μεθόδων ανάκρισης.
Οι εισαγγελείς τόνισαν τη συλλογική ευθύνη του ναζιστικού καθεστώτος για τα εγκλήματα, όχι μόνο τους τοπικούς διοικητές. Ο σοβιετικός Τύπος έδωσε μεγάλη δημοσιότητα στη δίκη. Οι αλλοδαποί παρατηρητές θεώρησαν ότι η δίκη ήταν «υπό διαχείριση», αλλά δεν αμφισβήτησαν τη σοβαρότητα και την έκταση των ίδιων των εγκλημάτων.
Οκτώ κατηγορούμενοι καταδικάστηκαν σε θάνατο και απαγχονίστηκαν δημόσια στις 18 Ιουλίου 1943 στην πλατεία της αγοράς του Κρασνοντάρ μπροστά σε 30.000 θεατές. Οι υπόλοιποι τρεις κατηγορούμενοι καταδικάστηκαν έως είκοσι χρόνια καταναγκαστικής εργασίας.
Παραπομπές
Κατηγορία:Ολοκαύτωμα Κατηγορία:Δίκες για εγκλήματα πολέμου Κατηγορία:Εγκλήματα πολέμου των Ναζί Κατηγορία:Εγκλήματα πολέμου της Βέρμαχτ
Τριτσέρρο
Το Τριτσέρρο (ιταλικά: Tricerro) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται περίπου 50χμ. βορειοανατολικά του Τορίνου και 11χμ. νοτιοδυτικά του Βερτσέλλι.
Συνορεύει με τους εξής δήμους: Κοσταντσάνα, Ντεζάνα, Ρονσέκκο και Τρίνο.
Παραπομπές
Κατηγορία:Δήμοι της Επαρχίας του Βερτσέλλι
2219 Μανούτσι
Ο Μανούτσι (Mannucci) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1975 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του προς τιμή του Εντγκάρντο Μανούτσι (Edgardo Mannucci), μηχανικού στο Αστεροσκοπείο.
Φυσικά χαρακτηριστικά
Η μέση διάμετρος του Μανούτσι εκτιμάται σε 39,49 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0594.
Εξωτερικοί σύνδεσμοι
Μανουτσι
Μαίανδρος (μυθολογία)
Ο Μαίανδρος ήταν ποτάμιος θεός στην ελληνική μυθολογία. Ήταν ο προστάτης θεος του ποταμού Μαίανδρου στην Καρία της Μικράς Ασίας (στη σύγχρονη Τουρκία).
Ήταν ένας από τους γιους του Τιτάνα Ωκεανού και της συζύγου του Τηθύος. Ο Μαίανδρος ήταν ο πατέρας της Κυανής, Σαμία, της Καλάμου και της Καλλιρρόης.
Παραπομπές
Κατηγορία:Ελληνική μυθολογία
Αντρέας Γκίμπελ
Ο Αντρέας Γκίμπελ (γερμ. Andreas Giebel, γεν. 1958) είναι Γερμανός ηθοποιός της τηλεόρασης και της σατιρικής επιθεώρησης.
Βιογραφία
Γεννήθηκε στις 4 Ιουνίου 1958 στο Μόναχο. Ο πατέρας του ήταν γιατρός το επάγγελμα. Μετά το σχολείο μαθήτεψε ως διακοσμητής εσωτερικών χώρων με σκοπό να γίνει σκηνογράφος, άλλαξε όμως επάγγελμα και εργάστηκε ως χειροπρακτικός σε δημόσια λουτρά, και θυρωρός σε δημοτικό σχολείο στο Μόναχο. Στα 21 άρχισε να γράφει δικά του κείμενα και το 1984 παρουσίασε την πρώτη του επιθεώρηση, για την οποία βραβεύτηκε τον επόμενο χρόνο. Παρέμεινε πιστός στην επιθεώρησε από το 1986 και παρουσίασε πολλά και επιτυχημένα προγράμματα, ενώ επανειλημμένα απέσπασε βραβεία.
Παράλληλα εμφανίστηκε στην τηλεόραση σε πολλές επιτυχημένες σειρές, ενίοτε και ως πρωταγωνιστής. Είναι παντρεμένος και έχει τέσσερις θυγατέρες.
Εξωτερικοί σύνδεσμοι
Κατηγορία:Γερμανοί άνδρες ηθοποιοί θεάτρου Κατηγορία:Γερμανοί άνδρες ηθοποιοί τηλεόρασης
Ερμίνα της Αυστρίας
Η Ερμίνα (γερμ. Hermine von Habsburg-Lothingen, prinzessin von Unfgarn, 14 Σεπτεμβρίου 1817 - 13 Φεβρουαρίου 1842) από τον Οίκο των Αψβούργων-Λωρραίνης ήταν κόρη του Παλατινού (Κόμη) της Ουγγαρίας.
Βιογραφία
Ήταν η πρώτη κόρη του Ιωσήφ, Αρχιδούκα της Αυστρίας & Παλατινού (Κόμη) της Ουγγαρίας, και της Ερμίνας, κόρης του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ.
Η Ερμίνα Αμαλία Μαρία γεννήθηκε στη Βούδα της Ουγγαρίας. Η μητέρα της (2η σύζυγος του Ιωσήφ) απεβίωσε σύντομα μετά τη γέννηση της Ερμίνας και του δίδυμου αδελφού της Στεφάνου. Την ανέθρεψε η μητριά της Μαρία Δωροθέα της Βυρτεμβέργης (3η σύζυγος του Ιωσήφ). Πέρασε το μεγαλύτερο μέρος της παιδικής της ηλικίας στη Βούδα και στην ιδιοκτησία της οικογένειας στο Αλτσσούτντομποζ και έλαβε εξαίρετη εκπαίδευση. Οι σύγχρονοι περιγράφουν την Ερμίνα ως κόσμια, ευγενική και μετριόφρων. Πάντως ήταν λεπτή, με εύθραυστο σώμα και επιρρεπής σε ασθένειες.
Έγινε Πριγκίπισσα-Ηγουμένη στο Βασιλικό Θηρεσιανό Αββαείο και στον Αυτοκρατορικό Σύλλογο Κυριών του Κάστρου της Πράγας (1835-42). Απεβίωσε 24 ετών στη Βιέννη.
Παραπομπές
Κατηγορία:Οίκος των Αψβούργων-Λωρραίνης
Roots to Branches
Κατά την διάρκεια των ηχογραφήσεων, αποχώρησε από το συγκρότημα ο μπασίστας Ντέιβ Πεγκ, με αποτέλεσμα τα περισσότερα μέρη του μπάσου να ηχογραφηθούν από τον Στιβ Μπέιλι. Αργότερα, την θέση του μόνιμου μπασίστα των Jethro Tull πήρε ο Τζόναθαν Νόις.
Αυτός ήταν ο πρώτος δίσκος στην καριέρα του συγκροτήματος που δεν κατάφερε να μπει στο Top-100 του Billboard, αν και έφθασε στο # 20 στην Μεγάλη Βρετανία.
Οι κριτικές για το άλμπουμ υπήρξαν μέτριες προς θετικές, με το "Allmusic" να του δίνει 2,5 / 5, το "Sputnik Music" μέσο όρο βαθμολογιών 3,1 / 5 και το "ProgArchives" 3,6 / 5.
Θέσεις τσαρτ
Roots to Branches (άλμπουμ)
Επίσημη κυκλοφορία: 4 Σεπτεμβρίου 1995
Μέλη των Jethro Tull
Οι μουσικοί οι οποίοι ηχογράφησαν το "Roots to Branches" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1995
Ουγγρική Επανάσταση του 1956
Η Ουγγρική Επανάσταση του 1956 (ουγγρικά 1956-os forradalom) ή Ουγγρική Εξέγερση ήταν μια πανεθνική επανάσταση κατά της Λαϊκής Δημοκρατίας της Ουγγαρίας και των πολιτικών της που είχαν επιβληθεί από τη Σοβιετική Ένωση, που διήρκεσε από τις 23 Οκτωβρίου ως τις 10 Νοεμβρίου 1956. Χωρίς ηγεσία στην αρχή ήταν η πρώτη μεγάλη απειλή για τη Σοβιετική εξουσία αφότου ο Κόκκινος Στρατός έδιωξε τη ναζιστική Γερμανία από το έδαφός της στο τέλος του Β΄ Παγκοσμίου Πολέμου στην Ευρώπη.
Η εξέγερση ξεκίνησε ως φοιτητική διαμαρτυρία, που συγκέντρωσε χιλιάδες άτομα καθώς προχώρησαν στο κέντρο της Βουδαπέστης προς το Κτίριο του Ουγγρικού Κοινοβουλίου, φωνάζοντας στους δρόμους χρησιμοποιώντας ένα βαν με μεγάφωνα. Μια φοιτητική αντιπροσωπεία, που μπήκε στο κτίριο της ραδιοφωνίας για να προσπαθήσει να μεταδώσει τα αιτήματα των φοιτητών, συνελήφθη. Όταν ζητήθηκε η απελευθέρωση της αντιπροσωπείας από τους διαδηλωτές αυτοί πυροβολήθηκαν μέσα από το κτίριο από την Αστυνομία Κρατικής Προστασίας, γνωστή ως ÁVH (Államvédelmi Hatóság). Πολλοί φοιτητές σκοτώθηκαν και ένας τυλίχτηκε σε μια σημαία και περιφερόταν από το πλήθος. Αυτή ήταν η αρχή της επόμενης φάσης της επανάστασης όταν, καθώς τα νέα διαδόθηκαν, αναστάτωση και βία ξέσπασε σε όλη την πρωτεύουσα.
Η εξέγερση εξαπλώθηκε γρήγορα και η κυβέρνηση κατέρρευσε. Χιλιάδες οργανώθηκαν σε πολιτοφυλακές, πολεμώντας την ÁVH και τα σοβιετικά στρατεύματα. Κατά τη διάρκεια της εξέγερσης σημειώθηκαν βίαια επεισόδια, ορισμένοι τοπικοί ηγέτες και μέλη της ÁVH λιντσαρίστηκαν ή αιχμαλωτίστηκαν, ενώ πρώην πολιτικοί κρατούμενοι αφέθηκαν ελεύθεροι και εξοπλίστηκαν. Τα ριζοσπαστικά αυτοσχέδια εργατικά συμβούλια αφαίρεσαν το δημοτικό έλεγχο από το κυβερνών Ουγγρικό Κόμμα του Εργαζόμενου Λαού (Magyar Dolgozók Pártja) και ζήτησαν πολιτική αλλαγή. Η νέα κυβέρνηση του Ίμρε Νάγκυ διέλυσε επίσημα την ÁVH, διακήρυξε την πρόθεσή του να αποσυρθεί από το Σύμφωνο της Βαρσοβίας και δεσμεύτηκε να επαναφέρει τις ελεύθερες εκλογές. Στα τέλη Οκτωβρίου οι μάχες είχαν σχεδόν σταματήσει και οι μέρες της κανονικότητας άρχισαν να επιστρέφουν. Ορισμένοι εργάτες συνέχισαν να αγωνίζονται ενάντια τόσο στο σταλινικό καθεστώς όσο και στις εμφανίσεις των αστικών κομμάτων μετά από αυτό.
Αρχικά εμφανιζόμενο ανοιχτό να διαπραγματευτεί την απόσυρση των Σοβιετικών δυνάμεων, το Πολίτμπιρο άλλαξε γνώμη και προχώρησε στη συντριβή της επανάστασης. Στις 4 Νοεμβρίου μια μεγάλη Σοβιετική δύναμη εισέβαλε στη Βουδαπέστη και σε άλλες περιοχές της χώρας. Η ουγγρική αντίσταση συνεχίστηκε μέχρι τις 10 Νοεμβρίου. Περισσότεροι από 2.500 Ούγγροι και 700 Σοβιετικοί στρατιώτες σκοτώθηκαν στη σύγκρουση και 200.000 Ούγγροι διέφυγαν ως πρόσφυγες. Στην Αυστρία κατασκευάστηκαν μεγάλοι καταυλισμοί προσφύγων από τους οποίους οργανώθηκε η μετανάστευση σε άλλες χώρες για τους πολλούς πρόσφυγες που διέφυγαν πέρα ​​από τα σύνορα πριν από το κλείσιμό τους από το στρατό. Οι μαζικές συλλήψεις και καταγγελίες συνεχίστηκαν για μήνες στη συνέχεια. Μέχρι τον Ιανουάριο του 1957 η νέα κυβέρνηση που είχε εγκατασταθεί από τη Σοβιετική Ένωση είχε καταστείλει κάθε λαϊκή αντίσταση. Αυτές οι σοβιετικές ενέργειες ενώ ενίσχυαν τον έλεγχο πάνω στο Ανατολικό Μπλοκ αποξένωσαν πολλούς δυτικούς μαρξιστές, οδηγώντας σε διασπάσεις και/ή σημαντικές απώλειες μελών των κομμουνιστικών κομμάτων στα καπιταλιστικά κράτη.
B΄ Παγκόσμιος Πόλεμος
Κατά το B΄ Παγκόσμιο Πόλεμο η Ουγγαρία ανήκε στις Δυνάμεις του Άξονα, σύμμαχος με τις δυνάμεις της Ναζιστικής Γερμανίας, της Φασιστικής Ιταλίας, της Ρουμανίας και της Βουλγαρίας. Το 1941 ο Ουγγρικός στρατός συμμετείχε στην κατάληψη της Γιουγκοσλαβίας και την εισβολή στη Σοβιετική Ένωση. Ο Σοβιετικός Στρατός μπόρεσε να αναχαιτίσει τον Ουγγρικό και άλλους στρατούς του Άξονα και προέλασε προς την Ουγγαρία το 1944.
Σίνκλερ Λιούις
Ο Σίνκλερ Λιούις (Sinclair Lewis, 7 Φεβρουαρίου 1885 – 10 Ιανουαρίου 1951) ήταν Αμερικανός λογοτέχνης, ο πρώτος Αμερικανός που έλαβε το Νόμπελ Λογοτεχνίας το 1930.
Γεννήθηκε στη Μινεσότα των Η.Π.Α. και ήταν γιος γιατρού. Σπούδασε στο Πανεπιστήμιο του Γέιλ. Το πρώτο του σημαντικό έργο με το οποίο έγινε γνωστός, ήταν το μυθιστόρημα Μέιν Στριτ (Κεντρικός Δρόμος, 1920), που απέσπασε την προσοχή των κριτικών και του κοινού και κυκλοφόρησε πλατιά. Στο έργο αυτό ο Λιούις έκανε μια ρεαλιστική καταγγελία της κενότητας και του συντηρητισμού της αμερικανικής επαρχίας. Ακολούθησε το Μπάμπιτ (1922), όπου περιγράφει τη ζωή των νεόπλουτων της εποχής του, από τους οποίους διαμορφώθηκε αργότερα το σύμβολο του μέσου Αμερικανού. Στο Άροουσμιθ (1925) πραγματεύεται το θέμα της επιστημονικής έρευνας, ενώ στο Έλμερ Γκάντρι (1927) καυτηριάζει την αμερικανική εκκλησία. Για το Άροουσμιθ βραβεύτηκε το 1926 με το βραβείο Πούλιτζερ (Μυθοπλασίας), το οποίο όμως αρνήθηκε. Στο μυθιστόρημά του Ντόντσγουερθ (1929) επανέρχεται στο θέμα του Μπάμπιτ, αλλά αυτή τη φορά ασχολείται με την απογοήτευση του τύπου του νεόπλουτου, που ανακαλύπτει την κενότητά του.
Δημοσίευσε διάφορα μυθιστορήματα και άρθρα σε εφημερίδες και περιοδικά. Το 1936 το Πανεπιστήμιο του Γέιλ τον ανακήρυξε επίτιμο διδάκτορα της Φιλολογίας. Τη δεκαετία 1930-1940 στράφηκε στο θέατρο και συνεργάστηκε στη συγγραφή των έργων Τζεϊχόκερ, Αυτό δε μπορεί να συμβεί εδώ και Η Άντζελα είναι εικοσιδυό χρονών.
Ουγγρική Επανάσταση του 1956
Μεταπολεμική κατοχή
Με το τέλος του πολέμου η Ουγγαρία τέθηκε υπό τη σφαίρα επιρροής της Σοβιετικής Ένωσης. Αμέσως μετά τον πόλεμο η Ουγγαρία ήταν μια πολυκομματική δημοκρατία και οι βουλευτικές εκλογές του 1945 έδωσαν μια κυβέρνηση συνασπισμού με πρωθυπουργό τον Ζόλταν Τίλντυ. Ωστόσο το Ουγγρικό Κομμουνιστικό Κόμμα, μια μαρξιστική -λενινιστική ομάδα που συμμεριζόταν τις ιδεολογικές πεποιθήσεις της σοβιετικής κυβέρνησης, παρά το γεγονός ότι είχε λάβει μόνο το 17%, αποσπούσε συνεχώς μικρές παραχωρήσεις σε μια διαδικασία που ονομάστηκε τακτική του σαλαμιού και έτσι ροκάνισε την επιρροή της εκλεγμένης κυβέρνησης.
Σίνκλερ Λιούις
Αναγνωρίζεται ως ένας από τους μεγαλύτερους μυθιστοριογράφους των Η.Π.Α. Έγραψε ακόμη τα έργα: Από βασιλικό αίμα, Κας Τιμπερλέν, Ένας τόσο απέραντος κόσμος, Οι αθώοι, Έργο τέχνης, Γεδεών Πλάνις κ.ά.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Αμερικανοί θεατρικοί συγγραφείς Κατηγορία:Αμερικανοί δοκιμιογράφοι Κατηγορία:Βραβευμένοι με Νόμπελ Λογοτεχνίας Κατηγορία:Πολιτισμός της Μινεσότα Κατηγορία:Αντικαπιταλιστές
Ουγγρική Επανάσταση του 1956
Μεταπολεμική κατοχή
Μετά τις εκλογές του 1945 το χαρτοφυλάκιο του Υπουργείου Εσωτερικών, που επέβλεπε την Ουγγρική Αστυνομία Κρατικής Ασφάλειας (lamllamvédelmi Hatóság, συντομογραφία ÁVH), μεταφέρθηκε από το Ανεξάρτητο Κόμμα των Μικροϊδιοκτητών σε υποψήφιο του Κομμουνιστικού Κόμματος. Η ÁVHχρησιμοποίησε μεθόδους εκφοβισμού, ψευδείς κατηγορίες, φυλακίσεις και βασανιστήρια για την καταστολή της αντιπολίτευσης. Η σύντομη περίοδος της πολυκομματικής δημοκρατίας έφτασε στο τέλος της όταν το Κομμουνιστικό κόμμα συγχωνεύτηκε με το Σοσιαλδημοκρατικό για να γίνει το Ουγγρικό Κόμμα του Εργαζόμενου Λαού, που κατέβηκε με τη λίστα των υποψηφίων του χωρίς αντίπαλο στις βουλευτικές εκλογές του 1949. Στη συνέχεια ανακηρύχθηκε η Λαϊκή Δημοκρατία της Ουγγαρίας.
Το Ουγγρικό Κόμμα του Εργαζόμενου Λαού άρχισε να μετατρέπει την οικονομία σε σοσιαλιστική, αναλαμβάνοντας ριζική εθνικοποίηση με βάση το σοβιετικό μοντέλο. Οι συγγραφείς και οι δημοσιογράφοι ήταν οι πρώτοι που εξέφρασαν ανοιχτή κριτική για την κυβέρνηση και τις πολιτικές της, δημοσιεύοντας κριτικά άρθρα το 1955. Μέχρι τις 22 Οκτωβρίου 1956 οι φοιτητές του Πολυτεχνείου ανέστησαν την απαγορευμένη φοιτητική ένωση MEFESZ και πραγματοποίησαν μια διαδήλωση στις 23 Οκτωβρίου που πυροδότησε μια αλυσίδα γεγονότων που οδήγησαν άμεσα στην επανάσταση.
Πολιτική καταστολή και οικονομική παρακμή
Η Ουγγαρία έγινε σοσιαλιστικό κράτος υπό την αυταρχική ηγεσία του Mάτυας Ράκοσι. Υπό την κυβέρνησή του η Κρατική Ασφαλεία (ÁVH) ξεκίνησε μια σειρά εκκαθαρίσεων, πρώτα στο Κομμουνιστικό Κόμμα για να τερματίσει την αντίθεση στις πολιτικές του Ράκοσι. Τα θύματα χαρακτηρίστηκαν ως "τιτοϊκοί", "δυτικοί πράκτορες" ή "τροτσκιστές" για το έγκλημα της συμμετοχής στον Ισπανικό Εμφύλιο Πόλεμο. Συνολικά περίπου οι μισοί από όλους τους αξιωματούχους μεσαίου και κατώτερου επιπέδου του κόμματος - τουλάχιστον 7.000 άτομα - εκκαθαρίστηκαν. Από το 1950 ως το 1952 η Κρατική Ασφαλεία μετεγκατέστησε χιλιάδες ανθρώπους για να αποκτήσει περιουσία και στέγη για τα μέλη του Κόμματος του Εργαζόμενου Λαού και να απομακρύνει την απειλή της τάξης των διανοούμενων και των αστών. Χιλιάδες συνελήφθησαν, βασανίστηκαν, δικάστηκαν και φυλακίστηκαν σε στρατόπεδα συγκέντρωσης, απελάθηκαν στα ανατολικά ή εκτελέστηκαν, συμπεριλαμβανομένου του ιδρυτή της ÁVH Λάζλο Ράικ. Σε ένα μόνο χρόνο μετακινήθηκαν βίαια από τη Βουδαπέστη περισσότεροι από 26.000 άνθρωποι, που ήταν πολύ δύσκολο να βρουν θέσεις εργασίας και στέγη. Οι απελαθέντες βίωσαν γενικά τρομερές συνθήκες διαβίωσης και εργάστηκαν σκληρά σε αγροτικές κολεκτίβες. Πολλοί πέθαναν από τις κακές συνθήκες διαβίωσης και τον υποσιτισμό.